4. Forslag til ny indkøbs- og udbudspolitik (Åben)
Tidl. politisk behandling ØK, 10.12.24, pkt. 3
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til en ny indkøbs- og udbudspolitik samt forslag 
til handleplan for indkøbs- og udbudsaktiviteter i 2025.  
Økonomiudvalget behandlede første udkast til indkøbs- og udbudspolitikken på udvalgsmødet den 10. 
december 2024. Udvalget valgte at sende sagen tilbage til videre administrativ behandling og 
genfremlæggelse i Økonomiudvalget og Byrådet i januar 2025. Vedlagt er det reviderede forslag til 
Favrskov Kommunes nye indkøbs- og udbudspolitik.
Favrskov Kommunes nuværende indkøbs- og udbudspolitik blev vedtaget i Byrådet den 24. september 
2019. Siden da har politikken været retningsgivende for kommunens indkøb og udbud af varer, 
tjenesteydelser og bygge- og anlægsopgaver. Fokusområderne i den nuværende politik er som 
udgangspunkt fortsat relevante, men der mangler et væsentligt fokus på den grønne dagsorden. Dette 
fremgår også af Favrskov Kommunes Klimaplan 2030, hvor det i indsats 34 er aftalt, at Favrskov Kommune 
vil gennemføre en revision af indkøbspolitikken, sådan at kommunens indkøb skal afspejle en større 
ressource- og klimabevidsthed.  
På den baggrund har Job og Økonomi udarbejdet vedlagte forslag til ny indkøbs- og udbudspolitik. I 
revideringen har fokus været på at forene de centrale målsætninger fra den nuværende politik med det nye 
fokus på klima. Samtidig har det været prioriteret at opstille konkrete og målbare mål, som gør det muligt 
at følge fremdriften, dokumentere effekten og tilpasse handleplanen, hvor det er nødvendigt.
Som baggrund til sagen er der desuden vedlagt et oplæg, som kort beskriver, hvordan der arbejdes med 
udbud og indkøb i [adresse]. 
VURDERING
Forslaget til den nye indkøbs- og udbudspolitik tager afsæt i viden, erfaringer, lovgrundlag og data fra 
forskellige kilder. Der er bl.a. taget udgangspunkt i KLs fælleskommunale indkøbsstrategi ”Sammen om 
indkøb og forbrug”, dialog med andre kommuner, interviews med decentrale indkøbere i [adresse] 
Kommune og Favrskov Kommunes egne indkøbsdata.
Omdrejningspunktet for den nye indkøbs- og udbudspolitik er ”Bæredygtige indkøb”. Politikken har fokus 
på tre sammenhængende pejlemærker, som samlet skal sikre bæredygtighed i vores indkøb. De tre 
pejlemærker er:

Klima 

Økonomi

Frigivet tid.
[adresse]: EMN-2023-02828
Dok-ID: 3843191
Sagsbehandler: lisen
Byråd
28. januar 2025  19:00
Som organisation skal Favrskov Kommune arbejde hen imod at indkøbe mindre, indkøbe det rigtige og 
indkøbe på den rigtige måde. Der skal være bevidsthed om kommunens forbrug for at sikre mest mulig 
velfærd for de tilgængelige ressourcer – dette vedrører både jordens ressourcer, de økonomiske ressourcer 
og kommunens medarbejderressourcer. 
 
Med afsæt i de tre pejlemærker er der formuleret ni konkrete mål. Målene fremgår af indkøbs- og 
udbudspolitikken og vil blive udmøntet gennem indsatser i den vedlagte handleplan. Én gang årligt 
orienteres Økonomiudvalget om status på arbejdet med handleplanen samt opfyldelse af politikkens mål. 
Indkøbs- og udbudspolitikken har ingen fast udløbsdato, da den suppleres af en dynamisk handleplan, der 
fastlægges for ét år ad gangen. Denne struktur muliggør, at de løbende indsatser kan tilpasses aktuelle 
behov, ny viden og ændringer inden for indkøbsområdet.
Når indkøbs- og udbudspolitikken er godkendt, vil den blive tilgængelig på [adresse] 
hjemmeside. Opsætning og layout kan i den forbindelse afvige lidt fra den vedhæftede pdf-version af 
indkøbs- og udbudspolitikken.
ØKONOMI
Den nye indkøbs- og udbudspolitik har ingen direkte økonomiske konsekvenser. 
Siden 2007 er der ved den årlige budgetlægning indarbejdet besparelser ved udbud af varer og 
tjenesteydelser. Således er der i budgettet for 2024 indarbejdet en akkumuleret årlig besparelse på 23,7 
mio. kr. 
Med baggrund i de realiserede indkøb vurderes det løbende, om der kan indarbejdes yderligere besparelser 
på indkøbsområdet. 
INDSTILLING
Direktøren for Job og Økonomi indstiller til Byrådet:
1.
At den nye indkøbs- og udbudspolitik godkendes.
2.
At handleplan for 2025 godkendes. 
BESLUTNING
Økonomiudvalget, 21. januar 2025:
Fraværende: Ernst Vestergaard, Ragna Skov
Indstilles godkendt. 
Byrådet, 28. januar 2025:
Fraværende: Ingen
Gitte Christensen stillede forslag om, at der i handleplanen til indkøbs- og udbudspolitikken indarbejdes 
følgende: 
”Nyt initiativ om udfasning af indkøb af turbokyllinger i [adresse]
Målet med initiativet er, at der skal ske udfasning af indkøbet af både uforarbejdet og forarbejdet 
kyllingekød fra turbokyllinger, der er produceret under forhold, hvor den ekstremt hurtige vækst gør, at 
kyllingens organer og ben ikke kan følge med vægten. Udfasningen realiseres ved at udbrede 
mindstekrav til kommunens indkøb af uforarbejdet og forarbejdet kyllingekød fra vores aftaleleverandør.
 
Mindstekravet indebærer, at det ved indkøb via Favrshoppen fremadrettet kun vil være muligt for 
kommunens ledere og medarbejdere at indkøbe uforarbejdet og forarbejdet kyllingekød, der er økologisk 
og/eller har mindst ét hjerte under det statslige dyrevelfærdsmærke for på den måde at sikre, at der ikke 
er tale om turbokyllinger.  
 
Der lægges op til, at den merudgift, der forventeligt vil være ved at indkøbe kyllingekød, der lever op til 
ovenstående mindstekrav, skal håndteres inden for den nuværende økonomiske ramme gennem 
tilretninger og/eller omlægninger i forbruget.”  
Forslaget blev godkendt sammen med indstillingen fra Økonomiudvalget.     
Bilag

Indkøbs- og udbudspolitik - Bæredygtige indkøb (3822866)

Handleplan - Bæredygtige indkøb (3822865)

Fakta om udbud og indkøb (3827026)
